CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15625)
  + [Valencià](/va/acuerdo/15669)






Selector de idioma

Leer

* [Español](/es/acuerdo/15963)
* [Valencià](/va/acuerdo/15948)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

Data d'aprovació
:   07/09/2021

Data de publicació
:   08/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15073)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15065)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15035)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT&url=https://www.boua.ua.es/va/acuerdo/15307)

**Títol:** CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 7 de setembre de 2021

CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

1. FONAMENTACIÓ

La Universitat d'Alacant, a través del Vicerectorat d'Estudiants i Ocupabilitat, convoca ajudes econòmiques d'emergència amb l'objectiu de fer front a la difícil situació econòmica de l'estudiantat a conseqüència de situacions sobrevingudes que condicionen la continuïtat en els seus estudis.

Atenent criteris de transparència i informació pública, aquestes ajudes es resoldran al llarg del curs acadèmic 2021-2022 d'acord amb les sol·licituds rebudes i a la disponibilitat pressupostària.

Les ajudes econòmiques d'emergència tenen caràcter finalista, i s'han de destinar únicament a l'objecte per al qual hagen sigut concedides. A més, tenen caràcter subsidiari i, si escau, complementari a altres tipus de recursos i prestacions socials de contingut econòmic.

Aquestes ajudes es poden compatibilitzar amb la beca del Ministeri d'Educació i Formació Professional en concepte de quantia variable i la beca salari de la Conselleria d'Innovació, Universitats, Ciència i Societat Digital, sempre que no s'haja realitzat l'abonament d'aquestes beques en el curs acadèmic. En el cas de ser beneficiari/ària de la beca salari, s'estableix un període de carència des de l'inici del cobrament de la beca fins al gener del nou any natural.

Les ajudes econòmiques d'emergència podran ser sol·licitades per als conceptes següents:

* Menú de menjador de migdia per als dies lectius.
* Ajuda per a transport universitari, tant urbà com interurbà, per a l'assistència a classe i exàmens.
* Material per a l'estudi: papereria, impressions, fotocòpies, llibres i ajuda per a la connexió sense fil per al període lectiu.
* Ajuda per a l'allotjament en període lectiu.
* Préstec de material tecnològic per al seguiment de la docència.
* Altres, per a ajudes excepcionals que no estiguen recollides en les anteriors modalitats i amb el mateix objectiu.

2. REQUISITS

Perquè la persona sol·licitant puga accedir a aquestes ajudes haurà de complir els requisits següents:

2.1 Requisits generals

* La persona sol·licitant haurà de ser espanyola o tenir la nacionalitat d'un Estat membre de la Unió Europea. En el supòsit d'estudiants no comunitaris/àries, hauran de tenir permís de residència en vigor o haver iniciat els tràmits de sol·licitud. No obstant això, si no es complira el requisit anterior, la Comissió podrà valorar la situació i temporalment proporcionar ajuda en menú de menjador.
* Presentar la sol·licitud seguint el procediment establit en aquesta convocatòria.
* En el cas d'haver rebut ajudes econòmiques d'emergència anteriorment, haurà d'haver justificat degudament, en manera i termini, l'ús adequat d'aquestes.

2.2 Requisits acadèmics

* Estar cursant estudis en la Universitat d'Alacant per a l'obtenció d'un títol de grau o màster universitari oficial que habilite o siga condició necessària per a l'exercici d'una professió regulada. En el cas d'estar cursant estudis de màster universitari oficial no habilitant o ser estudiants de mobilitat, només podran optar a l'ajuda de menú de menjador i durant un curs acadèmic, i en el cas d'estudiants de doctorat només podran optar a l'ajuda de menú de menjador i durant tres cursos acadèmics.
* En relació amb els canvis d'estudis, només estarà previst un màxim d'un canvi i només per a estudis de grau.
* Per a estudiants de grau que continuen els estudis universitaris, hauran d'haver superat en el curs immediatament anterior els següents percentatges: 40% dels crèdits matriculats en el cas d'ensenyaments tècnics i ciències (ciències, enginyeria i arquitectura); 50% dels crèdits per al cas d'ensenyaments en ciències de la salut, i 60% en la resta d'estudis (ciències socials i jurídiques, arts i humanitats). En cas de no complir-se el requisit anterior per circumstàncies excepcionals, s'haurà de justificar documentalment el baix rendiment i serà valorarà per la Comissió.
* No estar en possessió o no reunir els requisits legals per a l'obtenció d'un títol oficial del mateix nivell acadèmic o que habilite per a les mateixes competències professionals per a les quals se sol·licita l'ajuda.
* Atesa la situació excepcional provocada per la COVID-19, els resultats acadèmics queden subjectes a la valoració del personal tècnic del Centre de Suport a l'Estudiant.

2.3 Requisits econòmics

Trobar-se en alguna o algunes d'aquestes situacions:

* La renda familiar de l'últim exercici econòmic de la persona sol·licitant no supere un 10% els llindars de renda i patrimoni establits en la convocatòria anual de beques de la Generalitat Valenciana.
* Si al llarg del curs acadèmic, per circumstàncies sobrevingudes, ha vist reduït els ingressos de la unitat familiar, es demostrarà amb els documents que se li sol·liciten, com també amb el model de declaració jurada que apareix en l'annex I.
* Estar exempt de realitzar la declaració de la renda, i caldrà aportar la documentació justificativa d'aquesta situació.
* En cas d'haver sigut beneficiari/ària d'alguna de les beques esmentades en la fonamentació i una vegada hagen sigut cobrades, no es podran optar a aquestes ajudes en el curs acadèmic actual en relació amb la beca del Ministeri d'Educació i Formació Professional o al gener del nou any natural quant a la beca salari.

3. OBLIGACIONS

* Facilitar la documentació que se li precise amb la finalitat que el personal tècnic responsable puga verificar que compleix els requisits que en aquest procediment s'estableix.
* Justificar, dins el termini per al qual van ser concedides, l'ús correcte d'aquestes, segons el que estableix l'apartat de Justificació d'aquesta convocatòria. La data límit de justificació de l'última acta serà el 10 de setembre del 2022.
* El cobrament de l'ajuda es realitzarà mitjançant transferència bancària al compte que l'estudiantat indique en la documentació presentada.
* Devolució del material prestat en el moment que s'indique i en les mateixes condicions que va ser prestat. Si no és així, l'estudiant es faria responsable dels possibles danys causats al material.
* En cas que hagen canviat les circumstàncies socioeconòmiques que van motivar la concessió de l'ajuda, sempre s'haurà de comunicar al personal tècnic de referència.

4. PROCEDIMENT DE SOL·LICITUD

4.1 Mitjà de presentació

Les sol·licituds s'hauran de presentar telemàticament a través d'UACloud utilitzant l'aplicació Suport estudiants i seleccionant l'apartat Assumptes socials Acció Social/Ajudes econòmiques d'emergència.

4.2 Documentació

La sol·licitud haurà d'anar acompanyada de la següent documentació, que s'ha d'adjuntar a l'aplicació Suport estudiants d'UACloud, en l'apartat indicat a aquest efecte.

1. DNI/TIE o targeta de residència en vigor
2. Justificants dels ingressos de la unitat familiar
3. Beques sol·licitades en el curs actual

4.3 Entrevista

Dins el procediment de les ajudes, és indispensable la realització de l'entrevista personal amb l'Àrea de Treball Social del CSE que valorarà la situació i sol·licitarà la documentació específica necessària.

La no presentació d'aquesta documentació en el termini d'un mes, comptador des de la data en què es va mantenir l'entrevista, donarà lloc a la renúncia de la sol·licitud.

5. TERMINI

La convocatòria es publicarà en el *BOUA* amb caràcter informatiu, prèviament a la publicació de l'extracte en el *DOGV*.

El termini de presentació de sol·licituds començarà el dia 17 de setembre del 2021 i finalitzarà el 15 de juliol del 2022.

6. RESOLUCIÓ DE LES AJUDES

6.1 Concessió

Es realitzaran les reunions de la Comissió d'Ajudes d'Emergència que siguen necessàries per a garantir el bon funcionament d'aquestes ajudes. Per tant, hi haurà diferents actes durant un mateix curs acadèmic.

L'ajuda és de caràcter puntual, es realitzarà mitjançant un ingrés únic en compte i s'haurà de consumir durant els 3 mesos següents.

La Comissió d'Ajudes Econòmiques d'Emergència serà l'òrgan responsable d'estudiar, valorar i elaborar la proposta d'adjudicació. La Comissió estarà formada per la direcció del Secretariat de Suport a Estudiants i Ocupabilitat, que actuarà com a president, un tècnic en Treball Social del Centre de Suport a l'Estudiant, que actuarà com a secretari/ària, i dos tècnics en Treball Social del Centre de Suport a l'Estudiant, que actuaran com a vocals.

Una vegada vista la proposta formulada per la Comissió, la concessió s'acordarà per resolució de la rectora.

La concessió de les ajudes i l'import es troba vinculat a la disponibilitat pressupostària del moment en el qual es rep cada sol·licitud.

La resolució de les ajudes es durà a terme en el termini màxim de 20 dies hàbils des del lliurament de la documentació requerida en l'entrevista personal.

Una vegada resoltes les sol·licituds, seran notificades a l'estudiantat que les haja sol·licitat a través de l'aplicació UACloud mitjançant un correu electrònic automàtic. Aquesta notificació arribarà al compte oficial de la Universitat d'Alacant.

6.2 Denegació

La sol·licitud podrà ser denegada, i en aquest cas serà comunicat a l'estudiant que l'haja sol·licitat a través de l'aplicació UACloud mitjançant un correu electrònic automàtic. Aquesta notificació arribarà al compte oficial de la Universitat d'Alacant.

Els motius de denegació són els següents:

* No complir algun dels requisits establits en el punt 2 d'aquesta convocatòria.
* No seguir el procediment de sol·licitud descrit en aquesta convocatòria (vegeu el punt 4).
* No haver justificat en manera i termini les ajudes econòmiques d'emergència rebudes amb anterioritat (vegeu el punt 7).
* La falsedat en algun dels documents o informació aportada al cas.

7. JUSTIFICACIÓ DE LES AJUDES

Cada ajuda haurà de ser justificada en un termini màxim de tres mesos i mig des de la resolució de la concessió.

La documentació per a justificar cada concepte d'ajuda és la següent:

* Menú de menjador de migdia per als dies lectius. S'haurà d'aportar els tiquets després d'usar-los segellats per la corresponent cafeteria. En el cas de rebre ajudes econòmiques per a alimentació s'hauran de presentar justificants de compres d'aliments i productes bàsics.
* Ajuda per a transport universitari, tant urbà com interurbà, per a l'assistència a classe i exàmens:

o Transport públic urbà. Tiquets dels viatges o recàrrega de bonobús.

o Servei discrecional (gestionades per associacions estudiantils, ajuntaments o empreses de transports). Justificant expedit per l'associació/empresa de transport o transferència bancària amb identificació de l'associació, dades de l'estudiant, període que comprèn, import i data.

o Transport propi o compartit. Mitjançant justificant de gasolinera amb número de matrícula, import i data. En el cas de compartir cotxe s'adjuntarà la justificació de l'import assumit per la persona sol·licitant respecte del total i sobre la base del nombre d'ocupants del vehicle.

* Material per a l'estudi i seguiment de la docència (papereria, impressions, fotocòpies i llibres, Internet). S'haurà d'aportar els tiquets, en els quals ha de constar la data, el concepte i l'import.
* Ajuda per a l'allotjament en període lectiu. Aportar el mitjà de pagament en què conste el concepte, l'import, la data i la identitat de l'arrendatari/ària i l'arrendador/a.

L'estudiantat haurà d'incorporar a la seua fitxa d'UACloud/Suport estudiants, en el menú Les meues gestions, tota la documentació justificativa anterior.

8. REVOCACIÓ DE LES AJUDES

Les causes de revocació d'aquestes ajudes són:

* L'ocultació o el falsejament de dades.
* L'anul·lació de matrícula o el trasllat d'expedient.
* No destinar les ajudes anteriorment rebudes a la finalitat i el termini per a les quals van ser concedides.
* No complir aquesta normativa.

9. AL·LEGACIONS

Podran realitzar al·legacions a la resolució d'aquestes ajudes mitjançant una sol·licitud a través de l'eAdministració dirigida al Vicerectorat d'Estudiants i Ocupabilitat en un termini de 7 dies hàbils comptadors des de la recepció del correu al qual s'al·ludeix en el punt 6.

10. MARC LEGAL I PRESSUPOSTARI

La dotació màxima per a aquesta convocatòria és de 46.000 € i es troba consignada en el capítol 4 (orgànica 62913Q9903) de crèdits del pressupost assignat al Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

11. PROTECCIÓ DE DADES

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

Les dades de caràcter personal que es recapten formaran part dels fitxers corresponents de la Universitat d'Alacant, que tenen com a finalitat la gestió dels expedients derivats d'aquesta convocatòria, d'acord amb el que disposa la Llei orgànica 3/2018, de 5 de desembre, de Protecció de Dades Personals i garantia dels drets digitals.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, tret d'obligació legal.

Us informem que podeu exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privacidad.html>.

12. RECURSOS

Contra la convocatòria, les bases i tots els actes administratius que se'n deriven, que esgoten la via administrativa, podeu interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableixen l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a ser considerada en la resolució que pose fi al procediment.

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03409 Sant Vicent del Raspeig - Alacant  
 Tel. 69 711 2029 - Fax 90 671 3865](https://www.google.es/maps/@17.637884,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12904&trk=tyah&trkInfo=tarId%3S0869444988911%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)